b'\n_START_ARTICLE_\nRoman Reigns\n_START_PARAGRAPH_\nLeati Joseph "Joe" Anoa\'i (f\xc3\xb8dt 25. maj 1985) er en amerikansk wrestler og tidligere amerikansk fodboldspiller. Anoa\'i wrestler i verdens f\xc3\xb8rende wrestlingorganisation WWE under ringnavnet Roman Reigns._NEWLINE_Anoa\'i er medlem af Anoa\'i-familien, der er en samoaamerikansk wrestlingfamilie, som t\xc3\xa6ller flere tidligere WWE-wrestlere, heriblandt Rikishi, The Usos og The Rock. Han indstillede sin karriere i amerikansk fodbold i 2008 efter at have spillet for Minnesota Vikings, Jacksonville Jaguars og Edmonton Eskimos._NEWLINE_I 2010 skrev han kontrakt med World Wrestling Entertainment (WWE), hvor han startede i udviklingsorganisation NXT under ringnavnet Roman Reigns. I 2012 fik han sin debut p\xc3\xa5 WWE\'s ugentlige tv-programmer RAW og SmackDown som en del af heel-gruppen The Shield sammen med Seth Rollins og Dean Ambrose. Sammen med Seth Rollins vandt han WWE Tag Team Championship \xc3\xa9n gang. I 2014 vakte han opsigt, da han slog Kanes rekord i \xc3\xa5rets Royal Rumble match ved at eliminere flere andre wrestlere (12) i \xc3\xa9n kamp._NEWLINE_I 2015 vandt han \xc3\xa5rets Royal Rumble og blev dermed topudfordreren til WWE World Heavyweight Championship. Roman Reigns m\xc3\xb8der den regerende verdensmester Brock Lesnar ved WWE\'s WrestleMania 31 i marts 2015._NEWLINE_Senere vandt han wwe World heavyweight Championship mod Dean Ambrose. Han er 3 gange WWE Champion.'